CELEX: 32020D1714
Language: lv
Date: 2020-11-16 00:00:00
Title: Komisijas Īstenošanas lēmums (ES) 2020/1714 (2020. gada 16. novembris), ar ko attiecībā uz dažu hibrīdelektrisku vieglo pasažieru automobiļu bez ārējas uzlādes testēšanas metodoloģiju un lai ņemtu vērā alternatīvo degvielu izmantošanu, groza Īstenošanas lēmumu (ES) 2019/1119 un attiecībā uz aizmugurējiem gabarītlukturiem groza Īstenošanas lēmumu (ES) 2020/1339 (Dokuments attiecas uz EEZ)

17.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 384/9
               
            
         KOMISIJAS ĪSTENOŠANAS LĒMUMS (ES) 2020/1714
         (2020. gada 16. novembris),
         ar ko attiecībā uz dažu hibrīdelektrisku vieglo pasažieru automobiļu bez ārējas uzlādes testēšanas metodoloģiju un lai ņemtu vērā alternatīvo degvielu izmantošanu, groza Īstenošanas lēmumu (ES) 2019/1119 un attiecībā uz aizmugurējiem gabarītlukturiem groza Īstenošanas lēmumu (ES) 2020/1339
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/631 (2019. gada 17. aprīlis) par CO2 emisiju standartu noteikšanu jauniem vieglajiem pasažieru automobiļiem un jauniem vieglajiem komerciālajiem transportlīdzekļiem un ar kuru atceļ Regulu (EK) Nr. 443/2009 un Regulu (ES) Nr. 510/2011 (1), un jo īpaši tās 11. panta 4. punktu,
         tā kā:
         
                     (1)
                  
                  
                     2020. gada 7. februārī ražotāji Audi AG, Bayerische Motoren Werke AG, Daimler AG, FCA Italy S.p.A, Ford-Werke GmbH, Honda Motor Europe Ltd, Hyundai Motor Europe Technical Center GmbH, Jaguar Land Rover Ltd, OPEL Automobile GmbH-PSA, Automobiles Citroën, Automobiles Peugeot, PSA Automobiles SA, Renault, Škoda Auto a.s, Toyota Motor Europe un Volkswagen Nutzfahrzeuge atbilstoši Komisijas Īstenošanas regulas (ES) Nr. 725/2011 (2) 12.a pantam kopīgi iesniedza pieprasījumu (“pirmais pieprasījums”) grozīt Komisijas Īstenošanas lēmumu (ES) 2019/1119 (3) nolūkā mainīt testēšanas metodoloģiju dažiem M1 kategorijas hibrīdelektriskiem transportlīdzekļiem bez ārējas uzlādes (NOVC-HEV).
                  
               
                     (2)
                  
                  
                     2020. gada 21. aprīlī ražotāji FCA Italy S.p.A, Jaguar Land Rover Ltd., OPEL Automobile GmbH-PSA, Automobiles Citroën, Automobiles Peugeot, PSA Automobiles SA, Renault, Škoda Auto a.s un Ford-Werke GmbH atbilstoši Komisijas Īstenošanas regulas (ES) Nr. 725/2011 12.a pantam kopīgi iesniedza pieprasījumu (“otrais pieprasījums”) grozīt Īstenošanas lēmumu (ES) 2019/1119, lai ņemtu vērā sašķidrinātās naftas gāzes (LPG), saspiestās dabasgāzes (CNG) un etanola (E85) izmantošanu.
                  
               
                     (3)
                  
                  
                     Komisija abus pieprasījumus novērtēja saskaņā ar Regulas (ES) 2019/631 11. pantu, Īstenošanas regulu (ES) Nr. 725/2011 un Tehniskajām norādēm par pieteikumu sagatavošanu inovatīvu tehnoloģiju apstiprināšanai atbilstoši Regulai (EK) Nr. 443/2009 un Regulai (ES) Nr. 510/2011 (2018. gada jūlija redakcija (V2)) (4).
                  
               
                     (4)
                  
                  
                     Pirmajā pieprasījumā pieprasījuma iesniedzēji lūdza grozīt testēšanas metodoloģiju, kas izklāstīta Īstenošanas lēmuma (ES) 2019/1119 pielikumā, lai ar iekšdedzes motoriem darbināmu vieglo pasažieru automobiļu testēšanas nosacījumus varētu piemērot NOVC-HEV, kuriem saskaņā ar Komisijas Regulas (ES) 2017/1151 (5) XXI pielikuma 8. apakšpielikuma 2. papildinājuma 1.1.4. punktu drīkst izmantot nekoriģētas izmērītās degvielas patēriņa un CO2 emisijas vērtības.
                  
               
                     (5)
                  
                  
                     Pamatojot savu pieprasījumu, pieprasījuma iesniedzēji iesniedza pierādījumus, kas apliecina, ka attiecīgo konkrētās kategorijas NOVC-HEV zemās elektrifikācijas pakāpes dēļ nav iespējams noteikt statistiski nozīmīgu CO2 korekcijas koeficientu, kas minēts Īstenošanas lēmuma (ES) 2019/1119 pielikuma 4.1.2. punktā.
                  
               
                     (6)
                  
                  
                     Ņemot vērā iesniegtos argumentus un ievērojot zemo elektrifikācijas pakāpi, NOVC-HEV, kuriem saskaņā ar Regulas (ES) 2017/1151 XXI pielikuma 8. apakšpielikuma 2. papildinājuma 1.1.4. punktu drīkst izmantot nekoriģētas izmērītās degvielas patēriņa un CO2 emisijas vērtības nolūkā aprēķināt attiecīgās inovatīvās tehnoloģijas radītos CO2 aiztaupījumus, būtu jāuzskata par līdzvērtīgiem transportlīdzekļiem ar iekšdedzes motoru. Tāpēc šīs konkrētās kategorijas NOVC-HEV būtu jāpiemēro ar iekšdedzes motoriem darbināmu vieglo pasažieru automobiļu testēšanas nosacījumi, kas izklāstīti Īstenošanas lēmuma (ES) 2019/1119 pielikumā. Attiecībā uz citiem NOVC-HEV testēšanas metodoloģija nebūtu jāmaina.
                  
               
                     (7)
                  
                  
                     Attiecībā uz otro pieprasījumu ir pamatoti precizēt testēšanas metodoloģiju, pievienojot degvielas pārrēķina un jaudas patēriņa koeficientus LPG un CNG degvielām. Ņemot vērā E85 degvielas ierobežoto pieejamību Savienības tirgū kopumā, testēšanas metodoloģijas vajadzībām šīs degvielas nošķiršanu no benzīna tomēr neuzskata par pamatotu.
                  
               
                     (8)
                  
                  
                     Ņemot vērā jauno informāciju par pagriešanās gaismas lukturu un statisku līkumgaismas lukturu izmantojuma koeficientiem, ir lietderīgi esošos izmantojuma koeficientus, kas attiecībā uz minētajiem lukturiem paredzēti Īstenošanas lēmumā (ES) 2019/1119, aizstāt ar konservatīvākiem koeficientiem, kas noteikti Komisijas Īstenošanas lēmumā (ES) 2020/1339 (6).
                  
               
                     (9)
                  
                  
                     Lai nodrošinātu juridisko noteiktību, ražotājiem vajadzētu būt iespējai CO2 aiztaupījuma sertifikācijas pieteikumus tipa apstiprinātājām iestādēm noteiktā periodā iesniegt saskaņā ar Īstenošanas lēmuma (ES) 2019/1119 2019. gada 28. jūnija redakciju. Šajā lēmumā izklāstītie grozījumi neietekmē to sertifikātu derīgumu, kas piešķirti saskaņā ar Īstenošanas lēmuma (ES) 2019/1119 minēto redakciju.
                  
               
                     (10)
                  
                  
                     Pieteikumā, kas tika apstiprināts ar Īstenošanas lēmumu (ES) 2020/1339, tika sniegti pierādījumi, kas apliecina, ka efektīvu LED gaismas ierīču izmantošana aizmugurējos gabarītlukturos nepārsniedz Komisijas Īstenošanas regulas (ES) Nr. 427/2014 (7) 2. panta 2. punkta a) apakšpunktā minēto robežvērtību attiecībā uz izplatīšanos tirgū, un tāpēc minētie lukturi būtu jāiekļauj Īstenošanas lēmuma (ES) 2020/1339 darbības jomā. Tādēļ ir lietderīgi grozīt minēto lēmumu, iekļaujot tajā aizmugurējos gabarītlukturus.
                  
               
                     (11)
                  
                  
                     Tā kā CO2 aiztaupījumus, kas sertificēti saskaņā ar Īstenošanas lēmumu (ES) 2019/1119, no 2021. kalendārā gada var ņemt vērā, lai aprēķinātu ražotāja vidējās īpatnējās emisijas, šim lēmumam būtu jāstājas spēkā nekavējoties.
                  
               
                     (12)
                  
                  
                     Tāpēc Īstenošanas lēmums (ES) 2019/1119 un (ES) 2020/1339 būtu attiecīgi jāgroza,
                  
               IR PIEŅĒMUSI ŠO LĒMUMU.
         
            1. pants
            Grozījumi Īstenošanas lēmumā (ES) 2019/1119
            Īstenošanas lēmumu (ES) 2019/1119 groza šādi:
            
                        1)
                     
                     
                        lēmuma 4. pantā iekļauj šādu 2.a punktu:
                        
                                    “2.a
                                 
                                 
                                    Ja inovatīvā tehnoloģija ir izmantota divu degvielu vai maināmas degvielas transportlīdzeklī, apstiprinātāja iestāde CO2 aiztaupījumus reģistrē šādi:
                                    
                                                a)
                                             
                                             
                                                divu degvielu transportlīdzeklim, kuru darbina ar benzīnu un gāzveida degvielām, reģistrē CO2 aiztaupījumus attiecībā uz LPG vai CNG degvielu;
                                             
                                          
                                                b)
                                             
                                             
                                                maināmas degvielas transportlīdzeklim, kuru darbina ar benzīnu un E85 degvielu, reģistrē CO2 aiztaupījumus attiecībā uz benzīnu.”;
                                             
                                          
                              
                  
                        2)
                     
                     
                        lēmuma 5. pantu aizstāj ar šādu:
                        
                           “5. pants
                           Pārejas periods un ekoinovācijas kodi
                           
                              1.   Līdz 2021. gada 24. martam ražotājs drīkst tipa apstiprinātājai iestādei iesniegt pieteikumu par CO2 aiztaupījumu sertifikāciju saskaņā ar šā lēmuma 2019. gada 28. jūnija redakciju. Tādā gadījumā tipa apstiprinājuma dokumentācijā norāda ekoinovācijas kodu Nr. 28.
                           
                           
                              2.   Ja ražotājs iesniedz tipa apstiprinātājai iestādei pieteikumu par CO2 aiztaupījumu sertifikāciju saskaņā ar šo lēmumu, neatsaucoties uz tā 2019. gada 28. jūnija redakciju, tipa apstiprinājuma dokumentācijā norāda ekoinovācijas kodu Nr. 37.
                           
                           
                              3.   Sākot ar 2021. kalendāro gadu, CO2 aiztaupījumus, ko reģistrē, atsaucoties uz ekoinovācijas kodu Nr. 28 vai Nr. 37, drīkst ņemt vērā, aprēķinot ražotāja vidējās īpatnējās emisijas.”;
                           
                        
                     
                  
                        3)
                     
                     
                        pielikumu groza šādi:
                        
                                    a)
                                 
                                 
                                    pielikuma 2. punktu groza šādi:
                                    
                                                i)
                                             
                                             
                                                ierakstu CF aizstāj ar šādu:
                                                
                                                             
                                                         
                                                         
                                                            “CF – pārrēķina koeficients, kas noteikts 5. tabulā”;
                                                         
                                                      
                                          
                                                ii)
                                             
                                             
                                                ierakstu VPe aizstāj ar šādu:
                                                
                                                             
                                                         
                                                         
                                                            “VPe – lietderīgās jaudas patēriņš, kas noteikts 4. tabulā”;
                                                         
                                                      
                                          
                              
                                    b)
                                 
                                 
                                    pielikuma 4.1.1. punktu groza šādi:
                                    
                                                i)
                                             
                                             
                                                virsrakstu aizstāj ar šādu:
                                                
                                                            “4.1.1.
                                                         
                                                         
                                                            
                                                               Ar iekšdedzes motoriem darbināmi vieglie pasažieru automobiļi un M1 kategorijas NOVC-HEV, kuriem saskaņā ar Regulas (ES) 2017/1151 XXI pielikuma 8. apakšpielikuma 2. papildinājuma 1.1.4. punktu drīkst izmantot nekoriģētas izmērītās degvielas patēriņa un CO2 emisijas vērtības”;
                                                         
                                                      
                                          
                                                ii)
                                             
                                             
                                                pielikuma 4. tabulu aizstāj ar šādu:
                                                
                                                   “4. tabula
                                                
                                                
                                                   Lietderīgās jaudas patēriņš
                                                
                                                
                                                            Motora tips
                                                         
                                                         
                                                            Lietderīgās jaudas patēriņš (VPe) [l/kWh]
                                                         
                                                      
                                                            Benzīna motors/E85
                                                         
                                                         
                                                            0,264
                                                         
                                                      
                                                            Benzīna/E85 motors ar turbopūti
                                                         
                                                         
                                                            0,280
                                                         
                                                      
                                                            Dīzeļmotors
                                                         
                                                         
                                                            0,220
                                                         
                                                      
                                                            
                                                               LPG motors
                                                         
                                                         
                                                            0,342
                                                         
                                                      
                                                            
                                                               LPG motors ar turbopūti
                                                         
                                                         
                                                            0,363
                                                         
                                                      
                                                             
                                                         
                                                         
                                                            Lietderīgās jaudas patēriņš (VPe) [m3/kWh]
                                                         
                                                      
                                                            
                                                               CNG (G20) motors
                                                         
                                                         
                                                            0,259
                                                         
                                                      
                                                            
                                                               CNG (G20) motors ar turbopūti
                                                         
                                                         
                                                            0,275”;
                                                         
                                                      
                                          
                                                iii)
                                             
                                             
                                                frāzi “CF: pārrēķina koeficients (l/100 km) - (g CO2/km) (gCO2/l), kā noteikts 5. tabulā.” aizstāj ar šādu:
                                                
                                                             
                                                         
                                                         
                                                            “CF: pārrēķina koeficients, kas noteikts 5. tabulā.”;
                                                         
                                                      
                                          
                                                iv)
                                             
                                             
                                                pielikuma 5. tabulu aizstāj ar šādu:
                                                “5. tabula
                                                
                                                
                                                   Degvielas pārrēķina koeficients
                                                
                                                
                                                            Degvielas veids
                                                         
                                                         
                                                            Pārrēķina koeficients (CF) [gCO2/l]
                                                         
                                                      
                                                            Benzīns/E85
                                                         
                                                         
                                                            2 330 
                                                         
                                                      
                                                            Dīzeļdegviela
                                                         
                                                         
                                                            2 640 
                                                         
                                                      
                                                            LPG
                                                         
                                                         
                                                            1 629 
                                                         
                                                      
                                                             
                                                         
                                                         
                                                            Pārrēķina koeficients (CF) [gCO2/m3]
                                                         
                                                      
                                                            
                                                               CNG (G20)
                                                         
                                                         
                                                            1 795 ”;
                                                         
                                                      
                                          
                                                v)
                                             
                                             
                                                pielikuma 6. tabulā ierakstus par pagriešanās gaismas lukturi un statisko līkumgaismas lukturi aizstāj ar šādiem:
                                                
                                                            “Pagriešanās gaismas lukturis
                                                         
                                                         
                                                            0,019
                                                         
                                                      
                                                            Statisks līkumgaismas lukturis
                                                         
                                                         
                                                            0,039”;
                                                         
                                                      
                                          
                              
                                    c)
                                 
                                 
                                    pielikuma 4.1.2. punktu groza šādi:
                                    
                                                i)
                                             
                                             
                                                virsrakstu aizstāj ar šādu:
                                                
                                                            “4.1.2.
                                                         
                                                         
                                                            NOVC-HEV, kas neietilpst 4.1.1. punkta darbības jomā”;
                                                         
                                                      
                                          
                                                ii)
                                             
                                             
                                                pielikuma 7. tabulas virsrakstu aizstāj ar šādu:
                                                
                                                             
                                                         
                                                         
                                                            “Līdzstrāvas–līdzstrāvas pārveidotāja lietderība transportlīdzekļa dažādas arhitektūras gaismas ierīcēm”;
                                                         
                                                      
                                          
                              
                                    d)
                                 
                                 
                                    pielikuma 4.2. punktu groza šādi:
                                    
                                                i)
                                             
                                             
                                                pielikuma 4.2.1. punkta virsrakstu aizstāj ar šādu:
                                                
                                                            “4.2.1.
                                                         
                                                         
                                                            
                                                               Ar iekšdedzes motoriem darbināmi vieglie pasažieru automobiļi un M1 kategorijas NOVC-HEV, kuriem saskaņā ar Regulas (ES) 2017/1151 XXI pielikuma 8. apakšpielikuma 2. papildinājuma 1.1.4. punktu drīkst izmantot nekoriģētas izmērītās degvielas patēriņa un CO2 emisijas vērtības”;
                                                         
                                                      
                                          
                                                ii)
                                             
                                             
                                                pielikuma 4.2.2. punkta virsrakstu aizstāj ar šādu:
                                                
                                                            “4.2.2.
                                                         
                                                         
                                                            NOVC-HEV, kas neietilpst 4.2.1. punkta darbības jomā”
                                                         
                                                      
                                          
                              
                  
         
            2. pants
            Grozījumi Īstenošanas lēmumā (ES) 2020/1339
            Īstenošanas lēmumu (ES) 2020/1339 groza šādi:
            
                        1)
                     
                     
                        lēmuma 1. pantam pievieno šādu n) punktu:
                        
                                    “n)
                                 
                                 
                                    aizmugurējais gabarītlukturis.”;
                                 
                              
                  
                        2)
                     
                     
                        pielikumu groza šādi:
                        
                                    a)
                                 
                                 
                                    pielikuma 3. tabulā pievieno šādu ierakstu:
                                    
                                                “Aizmugurējais gabarītlukturis
                                             
                                             
                                                12”;
                                             
                                          
                              
                                    b)
                                 
                                 
                                    pielikuma 4. tabulā pievieno šādu ierakstu:
                                    
                                                “Aizmugurējais gabarītlukturis
                                             
                                             
                                                0,36”
                                             
                                          
                              
                  
         
            3. pants
            Stāšanās spēkā
            Šis lēmums stājas spēkā septītajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 16. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 111, 25.4.2019., 13. lpp.
         
         
            (2)  Komisijas Īstenošanas regula (ES) Nr. 725/2011 (2011. gada 25. jūlijs), ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 194, 26.7.2011., 19. lpp.).
         
            (3)  Komisijas Īstenošanas lēmums (ES) 2019/1119 (2019. gada 28. jūnijs) par transportlīdzekļu efektīva ārējā apgaismojuma, kurā izmantotas gaismas diodes un kas paredzēts izmantošanai ar iekšdedzes motoru aprīkotos transportlīdzekļos un ārēji neuzlādējamos hibrīda elektrificētos transportlīdzekļos, apstiprināšanu par inovatīvu tehnoloģiju vieglo pasažieru automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 176, 1.7.2019., 67. lpp.).
         
            (4)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf.
         
            (5)  Komisijas Regula (ES) 2017/1151 (2017. gada 1. jūnijs), ar ko papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai, groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Komisijas Regulu (EK) Nr. 692/2008 (OV L 175, 7.7.2017., 1. lpp.).
         
            (6)  Komisijas Īstenošanas lēmums (ES) 2020/1339 (2020. gada 23. septembris) par transportlīdzekļa gaismas diožu efektīva ārējā apgaismojuma apstiprināšanu par inovatīvu tehnoloģiju CO2 emisiju samazināšanai no dažiem vieglajiem komerciālajiem transportlīdzekļiem saskaņā ar Eiropas Parlamenta un Padomes Regulu (ES) 2019/631 saistībā ar vispārēji harmonizēto vieglo transportlīdzekļu testa procedūru (OV L 313, 28.9.2020., 4. lpp.).
         
            (7)  Komisijas Īstenošanas regula (ES) Nr. 427/2014 (2014. gada 25. aprīlis), ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem kravas automobiļiem saskaņā ar Eiropas Parlamenta un Padomes Regulu (ES) Nr. 510/2011 (OV L 125, 26.4.2014., 57. lpp.).